ai4bharat/Pralekha huggingface dataset:
అంతరిక్ష విభాగం
2022 ఆగస్టు లో చంద్రయాన్-3 ప్రయోగం .. కేంద్ర మంత్రి డాక్టర్ జితేంద్ర సింగ్
చంద్రయాన్-3 ని 2022 ఆగస్టు నెలలో ప్రయోగించడానికి సన్నాహాలు చేస్తునట్టు కేంద్ర శాస్త్ర సాంకేతిక, భూ శాస్త్ర, సిబ్బంది వ్యవహారాలు, ప్రజా ఫిర్యాదులు, పెన్షన్లు, అణుశక్తి, అంతరిక్ష వ్యవహారాల సహాయ మంత్రి  డాక్టర్ జితేంద్ర సింగ్ వెల్లడించారు. నిన్న లోక్ సభలో ఒక ప్రశ్నకు లిఖితపూర్వకంగా ఇచ్చిన సమాధానంలో మంత్రి ఈ వివరాలు అందించారు. చంద్రయాన్-2 ప్రయోగంతో గడించిన అనుభవం, జాతీయ నిపుణులు అందించిన సలహాలతో చంద్రయాన్-3 రూపు దిద్దుకుంటున్నదని డాక్టర్ జితేంద్ర సింగ్ వివరించారు. ఇప్పటికే దీనికి సంబంధించిన హార్డువేర్, ప్రత్యేక పరీక్షలు విజయవంతం అయ్యాయని అన్నారు. 2022 ఆగస్టులో చంద్రయాన్-3 ని ప్రయోగించేందుకు సన్నాహాలు జరుగుతున్నాయని అన్నారు.
2022 లో  19 ప్రయోగాలను నిర్వహిస్తామని డాక్టర్ జితేంద్ర సింగ్ వెల్లడించారు. వీటిలో
08 లాంచ్ వెహికల్ మిషన్లు, 07 స్పేస్క్రాఫ్ట్ మిషన్లు మరియు 04 టెక్నాలజీ డెమాన్స్ట్రేటర్ మిషన్లు ఉన్నాయని మంత్రి తెలియజేశారు.
కోవిడ్-19 వల్ల కొన్ని ప్రయాగాలకు అంతరాయం కలిగిందని డాక్టర్ జితేంద్ర సింగ్ అన్నారు. అంతరిక్ష రంగంలో అమలు చేసిన సంస్కరణలు, కొత్తగా ప్రవేశపెట్టిన డిమాండ్ ఆధారిత విధానాలతో కొన్ని ప్రాజెక్టుల ప్రాధాన్యతలు మారాయని ఆయన పేర్కొన్నారు.
గత మూడు సంవత్సరాల్లో ప్రయోగించిన ఉపగ్రహాల వివరాలు..
|
|
ఉపగ్రహం పేరు
|
|
ప్రయోగించిన తేదీ
|ఈఓఎస్-03
||
|
ఆగస్ట్ 12, 2021
|
|
అమెజోనియా-1
|
|
ఫిబ్రవరి 28, 2021
|
|
సతీష్ ధావన్ ఉపగ్రహం )
|
|
ఫిబ్రవరి 28, 2021
|యూనిటీ శాట్
||
|
ఫిబ్రవరి 28, 2021
|సీఎంఎస్-01
||
|
డిసెంబర్ 17, 2020
|ఈఓఎస్-01
||
|
నవంబర్ 07, 2020
|
|
జి శాట్ -30
|
|
జనవరి 17, 2020
|
|
రి శాట్ -2బి ఆర్ ఐ
|
|
డిసెంబర్ 11, 2019
|
|
కార్టోశాట్-3
|
|
నవంబర్ 27, 2019
|చంద్రయాన్-2
||
|
జూలై 22, 2019
|రి శాట్ -2బి
||
|
మే 22, 2019
|ఎమి శాట్
||
|
ఏప్రిల్ 01, 2019
|జి శాట్ -31
||
|
ఫిబ్రవరి 06, 2019
|
|
మైక్రోసాట్-ఆర్
|
|
జనవరి 24, 2019
|
|
కలంశాట్-వి2
|
|
జనవరి 24, 2019
ప్రధాన మంత్రి కార్యాలయం
ఎన్నికల్లో ఘనవిజయం సాధించిన న్యూజిలాండ్ ప్రధానికి భారత ప్రధాని అభినందనలు
న్యూజిలాండ్ ఎన్నికల్లో ఘనవిజయం సాధించిన ఆ దేశ ప్రధాని జెసిండా ఆర్డెర్న్కు అభినందనలు తెలుపుతూ ప్రధాని శ్రీ నరేంద్ర మోదీ ట్వీట్ చేశారు.
"ఏడాది క్రితం జరిగిన మా చివరి సమావేశాన్ని గుర్తుచేసుకుని, భారత్-న్యూజిలాండ్ బంధాన్ని మరింత ఉన్నత స్థాయికి తీసుకెళ్లడానికి కలిసి కృషి చేస్తాం" అని ట్వీట్లో ప్రధాని పేర్కొన్నారు.
యువజన వ్యవహారాలు, క్రీడల మంత్రిత్వ శాఖ
ఖేలో ఇండియా మహిళల వెయిట్ లిఫ్టింగ్, సైక్లింగ్ పోటీలు ఈ నెలలో జరగనున్నాయి
సీనియర్, జూనియర్ & యూత్ విమెన్ విభాగాల్లో మూడో దశ ఖేలో ఇండియా జాతీయ ర్యాంకుల మహిళల వెయిట్ లిఫ్టింగ్ పోటీలు పట్నాలోని కంకర్బాగ్లో ఫిబ్రవరి 18-24 తేదీల్లో జరగనున్నాయి. భారత ప్రభుత్వ ప్రతిష్టాత్మక కార్యక్రమం ఖేలో ఇండియాలో భాగంగా, 'ఖేలో ఇండియా స్పోర్ట్స్ ఫర్ ఉమెన్' విభాగం కింద ఈ పోటీలు జరుగుతాయి.
కేంద్ర యువజన వ్యవహారాలు & క్రీడల మంత్రిత్వ ఆధ్వర్యంలో పని చేస్తున్న క్రీడల విభాగం ఈ టోర్నమెంట్లను నిర్వహిస్తోంది. 3 విభాగాల మహిళల వెయిట్ లిఫ్టింగ్ టోర్నమెంట్ల కోసం మొత్తం రూ.1.47 కోట్లు మంజూరయ్యాయి. అన్ని వయసు వర్గాల్లోని 10 వెయిట్ లిఫ్టింగుల్లో తొలి 8 ర్యాంకులు పొందిన క్రీడాకారిణుల కోసం కేటాయించిన మొత్తం రూ.48.3 లక్షలు కూడా ఇందులో ఉన్నాయి.
పట్నాలో జరిగే వెయిట్ లిఫ్టింగ్ పోటీల 3వ దశలో దాదాపు 400 మంది క్రీడాకారిణులు పాల్గొంటారు.
ఖేలో ఇండియా యూత్/జూనియర్/ సీనియర్ జాతీయ ర్యాంకుల మహిళల వెయిట్ లిఫ్టింగ్ రెండో దశ జాతీయ టోర్నమెంట్ ఉత్తరప్రదేశ్లోని ఘజియాబాద్లో జరిగింది. మూడు సిరీస్ల టోర్నమెంట్లో ఇది రెండోది. మొదటి టోర్నమెంట్ 2022 జూన్లో హిమాచల్ ప్రదేశ్లోని నగ్రోటా బగ్వాన్లో జరిగింది.
పశ్చిమ జోన్, దక్షిణ జోన్, ఉత్తర జోన్లలో ఈ నెలలో ట్రాక్ & రోడ్ సైక్లింగ్ పోటీలు కూడా నిర్వహించనున్నారు.
పూర్తి షెడ్యూల్:
19 - 20 ఫిబ్రవరి, 2023: ఖేలో ఇండియా మహిళల సైక్లింగ్ పోటీలు- పశ్చిమ జోన్  - సూరత్, గుజరాత్
21 - 22 ఫిబ్రవరి, 2023: ఖేలో ఇండియా మహిళల సైక్లింగ్ పోటీలు- పశ్చిమ జోన్  - బరోడా, గుజరాత్
23 - 24 ఫిబ్రవరి, 2023: ఖేలో ఇండియా మహిళల సైక్లింగ్ పోటీలు- పశ్చిమ జోన్  - అహ్మదాబాద్, గుజరాత్
25 - 26 ఫిబ్రవరి, 2023: ఖేలో ఇండియా మహిళల సైక్లింగ్ పోటీలు- దక్షిణ జోన్  - అతారీ టోల్ టాక్స్, పంజాబ్
25 - 26 ఫిబ్రవరి, 2023: ఖేలో ఇండియా మహిళల సైక్లింగ్ పోటీలు- దక్షిణ జోన్  – విజయనగర్
26 - 27 ఫిబ్రవరి, 2023: ఖేలో ఇండియా మహిళల సైక్లింగ్ పోటీలు- దక్షిణ జోన్  - జైపూర్, రాజస్థాన్
27 - 28 ఫిబ్రవరి, 2023: ఖేలో ఇండియా మహిళల సైక్లింగ్ పోటీలు- ఉత్తర జోన్  - అమృత్సర్, పంజాబ్
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
ఇండియా పోస్ట్ పేమెంట్స్ బ్యాంక్ ఏర్పాటుకై సవరించిన వ్యయ అంచనా కు ఆమోదం తెలిపిన మంత్రివర్గం
దేశవ్యాప్తంగా తపాలా కార్యాలయాల్లో బ్యాంకింగ్ సేవలకు ఊతం
ఇండియా పోస్ట్ పేమెంట్స్ బ్యాంక్ ని ఏర్పాటు చేయడం కోసం ప్రాజెక్టు వ్యయాన్ని 800 కోట్ల రూపాయల నుండి 1,435 కోట్ల రూపాయలకు సవరించేందుకు ప్రధాన మంత్రి శ్రీ నరేంద్ర మోదీ అధ్యక్షత వహించిన కేంద్ర మంత్రివర్గ సమావేశం ఆమోదం తెలిపింది. 635 కోట్ల రూపాయల సవరించిన అదనపు వ్యయ అంచనాలలో 400 కోట్ల రూపాయలు సాంకేతిక విజ్ఞాన సంబంధమైనవి కాగా, 235 కోట్లు రూపాయలు మానవ వికాస వ్యయాలకు సంబంధించిన వ్యయాలు.
వివరాలు:ఐపిపిబి సేవలు 650 ఐపిపిబి శాఖల లో, 3250 యాక్సెస్ పాయింట్ల లో 2018 సెప్టెంబరు 1వ తేదీ నుండి, 2018 డిసెంబరు కల్లా మొత్తం 1.55 లక్షల తపాలా కార్యాలయాల లో అందుబాటు లోకి వస్తాయి.ఈ పథకం బ్యాంకింగ్ ప్రవీణులతో పాటు దేశం లో ఆర్థిక అక్షరాస్యత ను పెంపొందించడం లో నిమగ్నమైన ఇతర సంస్థలను కలుపుకొని దాదాపు 3500 నూతన ఉద్యోగావకాశాలను కల్పించనుంది.సామాన్య మానవుడికి అత్యంత సమీపం లో, తక్కువ ఖర్చు లో, విశ్వసనీయమైన బ్యాంకు ను అందించడం; ఇంతవరకు బ్యాంకింగ్ సేవలకు నోచుకోని వారికి అవరోధాలను తొలగించి బ్యాంకింగ్ సదుపాయాన్ని వారి ఇంటి ముంగిటకు తీసుకు పోవడం ద్వారా అందరికీ ఆర్థిక సేవల కల్పన అనే ఆశయ సాధన కు తోడ్పాటు ను అందించడం ఈ పథకం ధ్యేయాలుగా ఉన్నాయి.‘‘తక్కువ నగదు’’ తో కూడిన ఆర్థిక వ్యవస్థ ను ఆవిష్కరించాలనే ప్రభుత్వ దార్శనికత కు ఈ పథకం అండగా నిలబడనుంది. అంతే కాకుండా ఇటు ఆర్థిక వృద్ధి ని, అటు అన్ని వర్గాలను ఆర్థిక సేవల పరిధి లోకి తీసుకు రావడాన్ని కూడా ఇది ప్రోత్సహించనుంది.ఐపిపిబి కై పటిష్టమైన ఐటి వ్యవస్థ ను నిర్మించడమైంది.
ఐపిపిబి సేవలు:
తపాలా విభాగం / ఆఖరు వరుస లోని ప్రతినిధుల ద్వారా చెల్లింపులు/బహుళ విధ ఆర్థిక సేవలను ఐపిపిబి తన సాంకేతిక ఆధారిత సౌకర్యాల ద్వారా అందజేయనుంది. ఇది ఇంతవరకు తపాలా ను అందజేసే వారుగా మిగిలిన ఉద్యోగులను ఇక పై ఆర్థిక సేవల సరఫరాదారుల్లో అగ్రగాములుగా నిలపనుంది.
ఐపిపిబి సేవలను అందజేసినందుకు గాను ఆఖరు వరుస లోని ప్రతినిధుల కు ప్రోత్సాహకాన్ని/కమిషన్ ను ఐపిపిబి నేరు గా వారి ఖాతాల లోకి పంపించనుంది. తద్వారా ఐపిపిబి డిజిటల్ సర్వీసులను వినియోగదారులకు అందించేటట్లుగా వారికి ప్రేరేపణను అందించనుంది.
తపాలా విభాగానికి ఐపిపిబి చెల్లించిన కమిషన్ లో కొంత భాగాన్ని తపాలా కార్యాలయం లో సదుపాయాల ఉన్నతీకరణ కు వినియోగించనున్నారు.(Visitor Counter : 89
రహదారి రవాణా, హైవేల మంత్రిత్వ శాఖ
బ్యాటరీలు లేకుండా ఎలక్ట్రిక్ వాహనాల అమ్మకాలు, రిజిస్ట్రేషన్లకు కేంద్ర రహదారి రవాణా, హైవేల మంత్రిత్వ శాఖ అనుమతి
బ్యాటరీలు అమర్చకుండానే ఎలక్ట్రిక్ వాహనాల అమ్మకాలు, రిజిస్ట్రేషన్లు చేయడానికి కేంద్ర రహదారి రవాణా, హైవేల మంత్రిత్వ శాఖ అనుమతించింది. రిజిస్ట్రేషన్లపై స్పష్టతనిస్తూ అన్ని రాష్ట్రాలు, కేంద్ర పాలిత ప్రాంతాల రవాణా శాఖలకు లేఖలు రాసింది. టెస్ట్ ఏజెన్సీ జారీ చేసిన అనుమతి పత్రం రకం ఆధారంగా అమ్మకాలు, రిజిస్ట్రేషన్లు ఉండాలని లేఖలో స్పష్టం చేసింది. రిజిస్ట్రేషన్ కోసం బ్యాటరీ రకం లేదా ఇతర వివరాలు తెలపాల్సిన అవసరం లేదు. అయితే, సెంట్రల్ మోటార్ వెహికల్స్ రూల్స్-1989లోని 126వ నిబంధన ప్రకారం ఎలక్ట్రిక్ వాహనం నమూనా, బ్యాటరీ  రకాన్ని టెస్ట్ ఏజెన్సీలు ఆమోదించాలి.
సెంట్రల్ మోటార్ వెహికల్స్ రూల్స్-1989 ప్రకారం ఉన్న ఫారాలవైపు రాష్ట్రాలు, కేంద్ర పాలిత ప్రాంతాల దృష్టి మళ్లింది. మోటారు వాహనాల రిజిస్ట్రేషన్కు చట్టంలోని 47వ నిబంధన కింద, ఫారం-21 , ఫారం-22 , ఫారం-22ఎ  అవసరం. ఇంజిన్ నంబరు లేదా మోటారు నంబరు  స్పష్టంగా పేర్కొనాలి.
దేశంలో ఎలక్ట్రిక్ వాహనాల సంఖ్యను పెంచేందుకు కేంద్ర ప్రభుత్వం ఎన్నో ప్రయత్నాలు చేస్తోంది. వాహన కాలుష్యం, చమురు దిగుమతి వ్యయాన్ని తగ్గించేందుకు ఉద్దేశించిన జాతీయ అజెండాను సాధించేలా కలిసి పనిచేయడానికి ఇదే సరైన సమయం. ఇది పర్యావరణాన్ని కాపాడటమేగాక, సౌరశక్తి పరిశ్రమ అవకాశాలను కూడా మెరుగుపరుస్తుంది.
దేశంలో ఎలక్ట్రిక్ దిచక్ర, త్రిచక్ర వాహనాలను పెంచేందుకు, వాహన ధర నుంచి బ్యాటరీ ధరను  తగ్గించాలన్న సిఫారసులు మంత్రిత్వ శాఖ దృష్టికి వచ్చాయి. దీనివల్ల బ్యాటరీలు లేకుండానే వాహనాలు అమ్మవచ్చు. ఎలక్ట్రికల్ ద్విచక్ర  త్రిచక్ర  వాహనాల ఖర్చును ఐసీఈ 2, 3డబ్ల్యు కన్నా ఇది తక్కువగా మారుస్తుంది. ఓఈఎం లేదా శక్తి సేవ కేంద్రాల నుంచి బ్యాటరీని విడిగా పొందవచ్చు.
నూతన మరియు పునరుత్పాదక శక్తి మంత్రిత్వ శాఖ
2000 మెగావాట్ల గ్రిడ్ అనుసంధాన సోలార్ పీవీ ప్రాజెక్ట్ నిమిత్తం ఈ-రివర్స్ వేలాన్ని విజయవంతంగా నిర్వహించిన ఎన్హెచ్పీసీ
దేశంలో ఎక్కడైనా 2000 మెగావాట్ల సామర్థ్యం కలిగిన గ్రిడ్ కనెక్టెడ్ సోలార్ పీవీ ప్రాజెక్ట్ ఏర్పాటు నిమిత్తం కేంద్ర విద్యుత్ మంత్రిత్వ శాఖ ఆధ్వర్యంలోని ప్రభుత్వ రంగ సంస్థ ఎన్హెచ్పీసీ ఈ-రివర్స్ వేలాన్ని  విజయవంతంగా నిర్వహించింది. ఎన్హెచ్పీసీ సీఎండీ ఎ.కె. సింగ్, సంస్థ డైరెక్టర్  వై.కె. చౌబే సమక్షంలో ఈ వేలం ప్ర్రక్రియ జరిగింది. దీనికి సంబంధించి కేంద్ర విద్యుత్ మరియు కొత్త & పునరుత్పాదక ఇంధన వనరుల శాఖ మంత్రి ఆర్.కె. సింగ్ ట్విట్టర్లో వివరణ ఇచ్చారు. “2000 మెగా వాట్ల సామర్థ్యం కలిగిన సౌర
(ఉత్పాదక సామర్థ్యపు యూనిట్ ఏర్పాటు చేయడానికి సంబంధించిన బిడ్ను విద్యుత్ మంత్రిత్వ శాఖ ఆధ్వర్యంలోని ప్రభుత్వ రంగ సంస్థ ఎన్హెచ్పీసీ విజయవంతంగా పూర్తి చేసింది అని తెలిపారు. యూనిట్ ఒక్కింటికి రూ.2.55/ 2.556 పోటీ టారీఫ్ వద్ద ఈ-ఆర్ఏను పూర్తి చేసినట్టుగా వివరించారు. దేశ వ్యాప్తంగా లాక్డౌన్ అమలులో ఉన్న సమయంలో తాము వర్చువల్ ప్లాట్ఫామ్ల ద్వారా ఔత్సాహిక భాగస్వామ్య పక్షాల వారితో పరస్పర సంప్రదింపులు జరుపుతూ కొత్త బిడ్లనూ తీసుకు వచ్చినట్టుగా తెలిపారు. పెట్టుబడిదారుల విశ్వాసాన్ని పెంపొందించడం, వ్యాపార నిర్వహణను మరింతగా సులభతరం చేసేందుకు గాను గత కొన్ని తాము చేపట్టిన అనేక చర్యల ఫలితంగానే మేటి టారీఫ్ వద్ద ప్రతిపాదిత ప్రాజెక్ట్ ఈ-ఆర్ఏ విజయవంతమైనట్టుగా ఆయన వివరించారు. పెట్టుబడిదారులకు ఎదురయ్యే వివిధ సమస్యలను దాదాపు కనిష్టీకరించేందుకు గాను తాము కట్టుబడి ఉన్నామని మంత్రి తెలిపారు. మొత్తంగా 3140 మెగావాట్ల సామర్థ్యం కలిగిన ఏడుగురు బిడ్డర్ల పోటీ మధ్య ఈ-ఆర్ఐ నిర్వహించారు. మొత్తం 2000 మెగావాట్ల సామర్థ్యపు యూనిట్కు సంబంధించిన ప్రారంభ టారీఫ్ను తొలత యూనిట్కు రూ.2.71/ నుంచి రూ.2.78గా నిర్ణయించగా.. యూనిట్కు రూ.2.51 నుండి 2.56 / కనిష్ట ఈ-ఆర్ఏ టారీఫ్ లభించింది. కోవిడ్ - 19 కారణంగా భారతదేశంలో పూర్తి లాక్డౌన్ అమలులో ఉన్నప్పటికీ, ఎన్హెచ్పీసీ ఈ-రివర్స్ వేలంను విజయవంతంగా పూర్తి చేయడం విశేషం.
గ్రామీణాభివృద్ధి మంత్రిత్వ శాఖ
కేంద్ర ఉపాధి హామీ మండలి 21వ సమావేశానికి అధ్యక్షత వహించిన కేంద్ర గ్రామీణాభివృద్ధి, వ్యవసాయ, రైతు సంక్షేమ, పంచాయితీరాజ్ శాఖామంత్రి శ్రీ నరేంద్ర సింగ్ తోమార్
మహాత్మాగాంధీ జాతీయ గ్రామీణ ఉపాధి హామీ కింద వ్యవసాయ రంగానికి సాయపడేలా జల సంరక్షణ, నీటిపారుదల రంగాలలో ఆస్తులతోబాటు వ్యక్తిగత ఆస్తుల సృష్టికి ప్రభుత్వం ప్రాధాన్యమిస్తున్నదని శ్రీ నరేంద్ర సింగ్ తోమార్ స్పష్టం చేశారు.
ముందెన్నడూ లేనంత అత్యధికంగా 2020-21 ఆర్థిక సంవత్సరానికి ఉపాధి హామీ పథకం కింద రూ. 61,500 కోట్ల కేటాయింపు; కోవిడ్ - 19 కారణంగా తలెత్తిన కష్టకాలంలో ఉపాధి కల్పనకోసం ఆత్మనిర్భర్ భారత్ అభియాన్ కింద అదనంగా మరో 40,000 కోట్లు
మహాత్మాగాంధీ జాతీయ ఉపాధి హామీ చట్టం కింద ఏర్పాటైన కేంద్ర ఉపాధి హామీ మండలి 21వ సమావేశం వీడియో కాన్ఫరెన్స్ ద్వారా కేంద్ర గ్రామీణాభివృద్ధి, వ్యవసాయ, రైతు సంక్షేమ, పంచాయితీరాజ్ శాఖామంత్రి శ్రీ నరేంద్ర సింగ్ తోమార్ అధ్యక్షతన 2020 జూన్ 2న జరిగింది.
ఈ సమావేశంలో పాల్గొన్న వారినుద్దేశించి మంత్రి మాట్లాడుతూ ఈ ఉపాధి హామీ పథకం గ్రామీణ ప్రాంతాల్లో ప్రత్యామ్నాయ ఉపాధి కల్పించే అతి పెద్ద పథకాల్లో ఒకటన్నారు. దీనికింద చేపట్టటానికి 261 పనులకు అనుమతులుండగా అందులో 164 రకాల పనులు వ్యవసాయం తదితర కార్యకలాపాలకు చెందినవేనన్నారు. వ్యక్తిగత ఆస్తుల కల్పనకు, వ్యవసాయ రంగానికి సహాయపడే జల సంరక్షణ/ నీటిపారుదల ఆస్తుల కల్పనకు ప్రభుత్వం ప్రాధాన్యమిచ్చిందన్నారు.
పారదర్శకత, జవాబుదారీతనం సాధించటానికి ప్రభుత్వం నూటికి నూరుశాతం వేతనాలను ఈ పథకం కింద పనిచేసే కూలీల బాంకు ఖాతాల్లోనే వేయటానికి అన్ని చర్యలూ తీసుకుంటోంది. అందులో భాగంగానే పనులమీద సోషల్ ఆడిట్ మీద ప్రత్యేక దృష్టిపెట్టింది. 2020-21 ఆర్థిక సంవత్సరానికి గాను రికార్డు స్థాయిలో రూ. 61,500 కోట్లు కేటాయించగా ఆత్మనిర్భర్ భారత్ అభియాన్ కింద కోవిడ్-19 కష్టకాలంలో ఉపాధి అవసరమైన వారి కోసం అదనంగా మరో 40,000 కోట్లు కేటాయించారు. దీనికింద రాష్ట్రాలకూ, కేంద్రపాలిత ప్రాంతాలకూ ఈ పాటికే రూ. 28,000 కోట్లు విడుదలచేశారు.
ఇలాంటి కష్టకాలంలో గ్రామీణ ప్రజలకు ఉపాధి కల్పిస్తూ చేపట్టిన మంచి పనులను గ్రామీణాభివృద్ధి శాఖ సహాయ మంత్రి శ్రీమతి సాధ్వి నిరంజన్ జ్యోతి ప్రముఖంగా ప్రస్తావించారు. రైతులకు ఎక్కువ లబ్ధి కలిగేలా ఈ పథకం కింద నీటిపారుదల, నీటి సంరక్షణ కార్యకలాపాల మీద ఎక్కువగా దృష్టి సారించాలని ఆమె పిలుపునిచ్చారు.
ఈ సమావేశంలో పాల్గొన్న సభ్యులందరూ పథకం మెరుగుదలకు విలువైన సూచనలిచ్చారు. చట్టం పరిధిలో వాటన్నిటినీ పరిశీలిస్తానని శ్రీ నరేంద్ర సింగ్ తోమర్ హామీ ఇచ్చారు.
మానవ వనరుల అభివృద్ధి మంత్రిత్వ శాఖ
అలీఘర్ ముస్లిం విశ్వవిద్యాలయానికి చెందిన జవహర్ లాల్ నెహ్రూ వైద్య కళాశాల  పరీక్షా కేంద్రాన్ని ఆన్ లైన్ ద్వారా ప్రారంభించిన - కేంద్ర విద్యాశాఖ మంత్రి.
అలీఘర్ ముస్లిం విశ్వవిద్యాలయానికి చెందిన జవహర్ లాల్ నెహ్రూ వైద్య కళాశాల  పరీక్షా కేంద్రాన్ని, కేంద్ర విద్యాశాఖ మంత్రి శ్రీ రమేష్ పోఖ్రియాల్ 'నిశాంక్' వీడియో కాన్ఫరెన్సు మాధ్యమం ద్వారా ప్రారంభించారు. రెండు కోట్ల రూపాయల ప్రభుత్వ నిధులతో ఈ పరీక్షా కేంద్రాన్ని నిర్మించారు.
ఈ సందర్భంగా కేంద్ర మంత్రి మాట్లాడుతూ, కోవిడ్-19 కారణంగా ప్రపంచం మొత్తం అసాధారణమైన ఇబ్బందులను, ముఖ్యంగా విద్య మరియు అభ్యాస రంగాలలో ఎదుర్కొంటున్నప్పటికీ, ; మన అధ్యయన కేంద్రాలు, విద్యార్థులు ఇబ్బందులను ఎదుర్కోకూడదని ప్రభుత్వం కట్టుబడి ఉందని, పేర్కొన్నారు. స్వాతంత్య్ర పోరాటంలో అలీఘర్ ముస్లిం విశ్వవిద్యాలయం  కీలక పాత్ర పోషించిందనీ, ఇప్పటికీ, ఈ విశ్వవిద్యాలయం, దేశభక్తి యొక్క బలమైన భావాన్ని సూచిస్తుందని ఆయన అన్నారు. ఈ విశ్వవిద్యాలయ విద్యా నైపుణ్యం దీనిని అమూల్యమైన జాతీయ ఆస్తిగా రూపొందించిందని ఆయన పేర్కొన్నారు. కోవిడ్-19 మహమ్మారితో దేశం యావత్తూ బాధపడుతున్న సమయంలో ఈ విశ్వవిద్యాలయానికి చెందిన వైద్య కళాశాల కొత్త ఆశలను రేకెత్తించిందని, కేంద్ర మంత్రి ప్రశంసించారు. కరోనా వైరస్ వ్యాప్తి కారణంగా ప్రతికూల పరిస్థితులు ఉన్నప్పటికీ, నిరంతర సానుకూల దృక్పధంతో, సర్వతోముఖాభివృద్ధి సాధించినందుకు ఏ.ఎం.యు వైస్ ఛాన్సలర్ ను ఆయన అభినందించారు.
ఈ విశ్వవిద్యాలయం ఎటువంటి ఒడిదుడుకులు లేకుండా అభివృద్ధి చెందుతుందనీ, మరిన్ని ఉన్నత శిఖరాలను అధిరోహిస్తుందనీ, జ్ఞానం, విజ్ఞాన శాస్త్రం మరియు సాంకేతిక ఆవిష్కరణలతో ప్రపంచ స్థాయిలో ఒక ఆదర్శ విశ్వవిద్యాలయంగా రూపొందుతుందనీ, మంత్రి ఆశాభావం వ్యక్తం చేశారు. ప్రస్తుత క్లిష్ట సమయాల్లో కూడా యువత జ్ఞాన సముపార్జనకే కట్టుబడి ఉండాలన్న ఆశయాన్ని ప్రోత్సహిస్తున్న విశ్వవిద్యాలయ ఉపాధ్యాయులను మంత్రి కరోనా యోధులుగా అభివర్ణించారు.
ఈ పరీక్షా కేంద్రం ప్రారంభోత్సవంతో, జె.ఎన్.ఎం.సి యొక్క దీర్ఘకాల సమస్య పరిష్కారమైందని శ్రీ పోఖ్రియాల్ ప్రత్యేకంగా పేర్కొన్నారు. ఈ కళాశాలకు చెందిన వైద్య విద్యార్థులు ఉన్నత శిఖారాలను అధిరోహిస్తారనీ, దేశం గర్వపడే విధంగా అభివృద్ధి చెందుతారనీ మంత్రి ఆశాభావం వ్యక్తం చేశారు. దేశంలో ప్రపంచ స్థాయి విద్యను నిర్ధారించే లక్ష్యంతో ప్రభుత్వం రూపొందించిన నూతన విద్యా విధానం  కు అనుగుణంగా భారతదేశాన్ని అంతర్జాతీయ నాలెడ్జ్ సూపర్ పవర్ గా మార్చాలనే మన ఆశయాన్ని నెరవేర్చగల సామర్థ్యం జె.ఎన్.ఎం.సి. మరియు ఎ.ఎమ్.యు. లకు ఉందని ఆయన పేర్కొన్నారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
జాతీయ ఎఐ పోర్టల్ - www.ai.gov.in ను ప్రారంభించి ఐటీ మంత్రి
స్కూలు విద్యార్థుల్లో ఎఐపై ఆదరణ పెంచడానికి ఉద్దేశించిన ఇంటెల్ ఇండియా కార్యక్రమాన్ని ప్రారంభించి మంత్రి
ప్రధాని శ్రీ నరేంద్ర మోదీ ప్రభుత్వం రెండో టెర్మ్ పాలనలోకి వచ్చి ఏడాది అయిన సందర్భంగా జాతీయ ఎఐ పోర్టల్ - www.ai.gov.in ను కేంద్ర ఎలక్ట్రానిక్స్, ఐటీ, న్యాయ శాఖ మంత్రి శ్రీ రవిశంకర్ ప్రసాద్ ప్రారంభించారు.
(కేంద్ర ఎలక్ట్రానిక్స్ మరియు ఐటీ శాఖ, ఐటీ పరిశ్రమలు కలిసి ఈ పోర్టల్ ను ఉమ్మడిగా అభివృద్ధి చేశాయి. దేశంలో ఆర్టిఫిషియల్ ఇంటెలిజెన్స్ కు సంబంధించిన అన్ని కార్యకలాపాలను ఈ పోర్టల్ ద్వారానే నిర్వహిస్తారు. ఎఐకి సంబంధించి మన దేశంనుంచి వెలువడే సమస్త విషయాలు ఇందులోనే వుండేలా జాగ్రత్తలు తీసుకుంటున్నారు. దీన్ని కేంద్ర ప్రభుత్వ ఇ- గవర్నెన్స్ విభాగం, నాస్కామ్ లు ఉమ్మడిగా నిర్వహిస్తాయి.
ఈ సందర్భంగా యువతకు పనికి వచ్చే విధంగా యువతకోసం బాధ్యతాయుతమైన ఎఐ పేరుతో ఒక కార్యక్రమాన్ని ప్రారంబించారు. దేశంలోని యువత డిజిటల్ పరంగా ఎదగడానికి వీలుగా వారు భవిష్యత్ లో అన్ని విధాలుగా సిద్ధంగా వుండాలనే ఉద్దేశంతో ఈ కార్యక్రమాన్ని ప్రారంభించారు. వివిధ ప్రభుత్వ సంస్థలు, ఇంటెల్ ఇండియా కలిసి ఈ కార్యక్రమాన్ని రూపొందించి నిర్వహిస్తున్నాయి.
యువతకోసం బాధ్యతాయుతమైన ఎఐ అనే కార్యక్రమంద్వారా వారిలో నైపుణ్యాలను పెంచడం జరుగుతుంది. సామాజికంగా ప్రభావితం చూపే పరిష్కారాలను యువత కనుగొనడం జరుగుతుంది. ప్రభుత్వ పాఠశాలల్లో చదువుకునే విద్యార్థులకు మేలు చేయాలనే ఉద్దేశ్యంతో దీన్ని రూపొందించారు. తద్వారా వారు నైపుణ్యాలు కలిగిన ఉద్యోగులుగా అవతరిచాలనేది లక్ష్యం.
ఆర్టిఫిషియల్ ఇంటెలిజెన్స్ అభివృద్ధిలో భారతదేశం తప్పకుండా అగ్రభాగాన నిలవబోతుందని కేంద్ర మంత్రి శ్రీ రవిశంకర్ ప్రసాద్ అన్నారు. యువతలో ఇంటర్ నెట్కు ఆదురణ పెరగడం, డాటా ఉపయోగం బాగా పెరుగుతుండడంవల్ల ఎఐ విషయంలో భారతదేశం ఈ రంగంలో ఉన్నతమైన రీతిలో అభివృద్ధి చెందుతుందని ఆయన అన్నారు. భారతదేశ ఎఐ విధానం అనేది ప్రజలను సాధికారులను చేసే విధంగా వుంటుంది తప్ప వారిని నిరుపయోగులుగా చేసే విధంగా వుండదని ఆయన స్పష్టం చేశారు.
ఈ కార్యక్రమంలో కేంద్ర ఎలక్ట్రానిక్స్ మరియు ఐటీ శాఖ సహాయ మంత్రి శ్రీ సంజయ్ ధోత్రే కూడా పాల్గొన్నారు. కరోనా మహమ్మారి వైరస్ కారణంగా ఏర్పడిన ప్రత్యేక పరిస్థితుల్లో ఆర్టిఫిషియల్ ఇంటెలిజెన్స్ పలు రంగాల్లో ఉపయోగపడుతోందని అన్నారు. ఈ సంక్షోభ పరిస్థితులనుంచి గట్టెక్కించడానికి ఎఐని విరివిగా వాడడం జరుగుతోందని అన్నారు.
ఆయుష్
కొవిడ్-19 లక్షణాలున్న రోగులకు చికిత్స అందించేందుకు ఆయుష్ వ్యవస్థల క్రింద సమర్థవంతమైన మందులను గుర్తించడానికి ప్రభుత్వం చొరవ తీసుకుంది
ఆయుష్ మంత్రిత్వ శాఖ ఇండియన్ కౌన్సిల్ ఆఫ్ మెడికల్ రీసెర్చ్ , బయోటెక్నాలజీ విభాగం , కౌన్సిల్ ఆఫ్ సైంటిఫిక్ అండ్ ఇండస్ట్రియల్ రీసెర్చ్ , ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్  మరియు ఆయుష్ సంస్థలను ఏర్పాటు చేసింది. ఇంటర్ డిసిప్లినరీ ఆయుష్ ఆర్ అండ్ డి టాస్క్ ఫోర్స్ నాలుగు వేర్వేరు కార్యక్రమాలను అధ్యయనం చేయడానికి దేశవ్యాప్తంగా వివిధ సంస్థల్లోని నిపుణుల సమగ్ర సమీక్ష మరియు సంప్రదింపుల ప్రక్రియ ద్వారా రోగనిరోధక అధ్యయనాలు మరియు కొవిడ్-19 పాజిటివ్ కేసులలో యాడ్ ఆన్ కార్యక్రమాల కోసం క్లినికల్ రీసెర్చ్ ప్రోటోకాల్స్ను రూపొందించింది. అంటే అశ్వగంధ, యష్తిమధు, గుడుచి + పిప్పాలి మరియు పాలీ హెర్బల్ సూత్రీకరణ  వంటివి. కొవిడ్-19 లక్షణాలున్న రోగులకు నయం చేయడానికి సమర్థవంతమైన ఔషధాన్ని గుర్తించడానికి వివిధ పరిశోధనా సంస్థలు మరియు జాతీయ పరిశోధనా సంస్థల క్రింద దేశంలోని 152 కేంద్రాలలో 126 అధ్యయనాలు జరుగుతున్నాయి.
కొవిడ్-19 చికిత్స కోసం వివిధ నిపుణుల కమిటీల నుండి ఏకాభిప్రాయంతో నేషనల్ టాస్క్ ఫోర్స్ తయారుచేసిన ఆయుర్వేదం మరియు యోగా ఆధారంగా నేషనల్ క్లినికల్ మేనేజ్మెంట్ ప్రోటోకాల్ను భారత ప్రభుత్వం విడుదల చేసింది. కోవిడ్ -19 నిర్వహణకు ఆయుర్వేదం, సిద్ధ, యునాని మరియు హోమియోపతి వంటివి వివిధ మార్గదర్శకాలు మరియు సలహాలను జారీ చేశారు.
సెంట్రల్ కౌన్సిల్ ఫర్ రీసెర్చ్ ఇన్ ఆయుర్వేదిక్ సైన్సెస్  కొవిడ్-19 లో నాలుగు సహకార పరిశోధన అధ్యయనాలను చేపట్టింది. దీనిలో ఆయుర్వేద సూత్రీకరణలు సాంప్రదాయక ప్రామాణిక సంరక్షణకు అనుబంధంగా నిర్వహించబడతాయి. మరో నాలుగు సహకార అధ్యయనాలు ఆయుర్వేద సూత్రీకరణలను స్వతంత్ర చికిత్సగా కలిగి ఉన్నాయి. వీటిలో రెండు అధ్యయనాలు సాంప్రదాయిక ప్రామాణిక సంరక్షణను నియంత్రణ కలిగి ఉన్నాయి. మరియు మిగిలిన రెండు అధ్యయనాలు స్వతంత్ర ఆయుర్వేద జోక్యం ద్వారా నిర్వహించబడుతున్నాయి.
ఈ సమాచారాన్ని ఆయుష్ శాఖ సహాయమంత్రి శ్రీ మహేంద్రభాయ్ ముంజపారా ఈ రోజు లోక్సభకు లిఖితపూర్వక సమాధానంలో అందించారు.
సాంస్కృతిక మంత్రిత్వ శాఖ
న్యూ ఢిల్లీలోని నేషనల్ గ్యాలరీ ఆఫ్ మోడరన్ ఆర్ట్స్లో ఏర్పాటైన 'బుద్ధం శరణం గచ్చామి' ప్రదర్శనను ప్రారంభించిన శ్రీమతి మీనాక్షీ లేఖి
న్యూ ఢిల్లీలోని నేషనల్ గ్యాలరీ ఆఫ్ మోడరన్ ఆర్ట్స్లో ఏర్పాటైన “బుద్ధం శరణం గచ్చామి” ఎగ్జిబిషన్ను కేంద్ర విదేశీ వ్యవహారాలు , సాంస్కృతిక శాఖ సహాయ మంత్రి శ్రీమతి. మీనాక్షీ లేఖి 2023 మే 10 ప్రారంభించారు. ఈ కార్యక్రమానికి డ్రెపుంగ్ గోమాంగ్ ఆశ్రమానికి చెందిన కుండెలింగ్ తత్సక్ రింపోచే గౌరవ అతిథిగా హాజరయ్యారు.కార్యక్రమంలో సీనియర్ బౌద్ధ సన్యాసులు, రాయబారులు, దౌత్యవేత్తలు,మంత్రిత్వ శాఖ అధికారులు పాల్గొన్నారు.
బుద్ధ భగవానుడి జీవితం ఆధారంగా రూపొందిన ఎగ్జిబిషన్ బుద్ధ పూర్ణిమ తర్వాత వారంలో ఏర్పాటయింది. బుద్ధ భగవానుడి జీవిత చరిత్రతో పాటు ప్రపంచవ్యాప్తంగా బౌద్ధ కళ, సంస్కృతి కి ఉన్న గుర్తింపు, గౌరవం గుర్తు చేసేలా ప్రదర్శన ఏర్పాటయింది. ఆధునిక భారతీయ కళారంగంలో దిగ్గజాలుగా గుర్తింపు పొందిన వ్యక్తులు రూపొందించిన కళాకృతులను దీనిలో ప్రదర్శిస్తున్నారు. బౌద్ధమతం, బుద్ధుని జీవితం ఘట్టాలను విభాగాలుగా ఎగ్జిబిషన్ లో ఏర్పాటు చేశారు. ప్రదర్శనలో ప్రదర్శనకు ఉంచిన ఈ కళాత్మక రూపాలు బౌద్ధమతం చరిత్ర ,తత్వశాస్త్రంలో బౌద్ధమతం ప్రాధాన్యతను తెలియజేస్తున్నాయి.
సీనియర్ బౌద్ధ భిక్షువుల మంత్రోచ్ఛారణల మధ్య జ్యోతి ప్రజ్వలన, అంగవస్త్ర సమర్పణతో ప్రదర్శన ప్రారంభమైంది. కవితా ద్విబేది తన బృందంతో కలిసి ఒడిస్సీ నృత్య శైలి లో మోక్షం లో మహిళ ప్రాముఖ్యతను తెలియజేస్తూ"శ్వేతా ముక్తి" ప్రదర్శన ఇచ్చారు.
వివిధ దేశాలకు చెందిన బౌద్ధ సంఘాల అధిపతులు, ప్రతినిధులు ప్రారంభ కార్యక్రమంలో పాల్గొన్నారు. ప్రారంభోత్సవానికి గణనీయమైన బౌద్ధ జనాభా ఉన్న నేపాల్, మయన్మార్, మంగోలియా, దక్షిణ కొరియా, థాయిలాండ్, భూటాన్ మొదలైన దేశాల ప్రతినిధులు హాజరయ్యారు. కార్యక్రమంలో డెన్మార్క్, గ్రీస్, లక్సెంబర్గ్, జమైకా, పోర్చుగల్, జార్జియా, ఐస్లాండ్, ఈక్వెడార్, సిరియా, పెరూ తదితర దేశాలకు చెందిన రాయబారులు,సీనియర్ దౌత్యవేత్తలు కూడా కార్యక్రమంలో పాల్గొన్నారు.
శ్రీలంక , మయన్మార్ వంటి దేశాలకు చెందిన పెయింటింగ్లను ఎగ్జిబిషన్ లో ప్రదర్శనకు ఉంచారు. వివిధ దేశాలకు బౌద్ధమతం వ్యాపించిన తీరును పెయింటింగ్ల ద్వారా చూపించారు. బౌద్ధ మతానికి సంబంధించిన వివిధ అంశాలు, కళ,ఆధ్యాత్మిక, జ్ఞానం, కరుణ శాంతి సార్వత్రిక విలువలను పెయింటింగ్ల ద్వారా తెలియజేయాలన్న లక్ష్యంతో ఎగ్జిబిషన్ ఏర్పాటయింది.
దిగ్గజ భారతీయ కళాకారుడు నందలాల్ బోస్ బుద్ధుని జీవితం, బోధనలు, ఆధ్యాత్మికత మార్గాన్ని లైన్ డ్రాయింగ్ల ద్వారా ఆకట్టుకునే విధంగా రూపొందించారు. నికోలస్ రోరిచ్, బీరేశ్వర్ సేన్ పెయింటింగ్ ల ద్వారా ప్రకృతి రమణీయమైన హిమాలయాలను తీర్చిదిద్దారు. కార్యక్రమానికి హాజరైన దౌత్య సిబ్బంది బుద్ధుని జీవితం, బుద్ధుడు బోధించిన విలువలు ప్రతిబించించే విధంగా ఎగ్జిబిషన్ ఉందని పేర్కొన్నారు. ప్రజల కోసం ఎగ్జిబిషన్ జూన్ 10 వరకు నేషనల్ గ్యాలరీ ఆఫ్ మోడరన్ ఆర్ట్స్, ఇండియా గేట్లో తెరిచి ఉంటుంది
ఆర్థిక మంత్రిత్వ శాఖ
ప్రస్తుత ఆర్థిక సంవత్సరం 10.01.2023 వరకు ప్రత్యక్ష పన్ను వసూళ్ల వివరాలు
- 14.71 లక్షల కోట్లకు చేరుకున్న స్థూల పన్ను వసూళ్లు
- గత ఏడాది ఇదే కాలంతో పోలిస్తే 24.58 శాతం ఎక్కువ
- ఈ ఆర్థిక సంవత్సరం ప్రత్యక్ష పన్నుల మొత్తం వసూళ్ల బడ్జెట్ అంచనాలో నికరంగా 86.68 శాతం మేర సేకరణ
ప్రత్యక్ష పన్ను వసూళ్లలో స్థిరమైన వృద్ధి నమోదవుతూ వస్తోంది. జనవరి 10, 2023 వరకు ప్రత్యక్ష పన్ను వసూళ్ల యొక్క తాత్కాలిక గణాంకాలు స్థిరమైన వృద్ధిని నమోయింది. జనవరి 10, 2023 వరకు ప్రత్యక్ష పన్నుల స్థూల వసూళ్లు రూ. 14.71 లక్షల కోట్లకు చేరాయి. ఇది గత ఏడాది ఇదే కాలానికి వసూళ్లయిన స్థూల వసూళ్లతో పోలిస్తే 24.58% అధికం. ప్రత్యక్ష పన్ను వసూళ్లు, రీఫండ్ల నికరం మినహాయింపు తరువాత రూ. 12.31 లక్షల కోట్లుగా నిలిచాయి. ఇది గత ఏడాది ఇదే కాలానికి నికర వసూళ్ల కంటే 19.55% ఎక్కువ. ఈ సేకరణ 2022-23 ఆర్థిక సంవత్సరానికి సంబంధించిన ప్రత్యక్ష పన్నుల మొత్తం బడ్జెట్ అంచనాలలో 86.68%. స్థూల ఆదాయ సేకరణల పరంగా కార్పొరేట్ ఆదాయపు పన్ను  మరియు వ్యక్తిగత ఆదాయపు పన్ను  వృద్ధి రేటు విషయానికి వస్తే.. సీఐటీ వృద్ధి రేటు 19.72 శాతం కాగా, పీఐటీ  30.46 శాతంగా ఉంది. వాపసుల సర్దుబాటు తర్వాత, సీఐటీ సేకరణలలో నికర వృద్ధి 18.33 శాతంగాను మరియు పీఐటీ సేకరణలలో 21.64 శాతంగాను / 20.97శాతం  ఉంది. ఏప్రిల్ 1, 2022 నుండి 10 జనవరి 2023 వరకు మొత్తం రూ. 2.40 లక్షల కోట్ల రిఫండ్లు జారీ చేయబడ్డాయి, ఇది అంతకు ముందు సంవత్సరం ఇదే కాలంలో జారీ చేయబడిన రీఫండ్ల కంటే 58.74% అధికం.
ప్రధాన మంత్రి కార్యాలయం
ఆగస్టు 7న జాతీయ చేనేత దినోత్సవంలో పాల్గొననున్న ప్రధాన మంత్రి
ఈ కార్యక్రమంలో 3000 మందికి పైగా చేనేత, ఖాదీ నేత కార్మికులు, చేతివృత్తులవారు, టెక్స్ టైల్,
ఎంఎస్ ఎం ఇ రంగాలకు చెందిన భాగస్వాములు పాల్గొంటారు.
ప్రధాన మంత్రి శ్రీ నరేంద్ర మోదీ ఆగస్టు 7న మధ్యాహ్నం 12 గంటలకు ఢిల్లీ ప్రగతి మైదాన్ లోని భారత్ మండపంలో జరిగే జాతీయ చేనేత దినోత్స వంలో పాల్గొంటారు.
దేశంలోని గొప్ప కళానైపుణ్యాన్ని, హస్తకళా నైపుణ్యాన్ని సజీవంగా ఉంచుతున్న చేతివృత్తుల వారికి ప్రోత్సాహం, విధానపరమైన మద్దతు ఇవ్వడానికి ప్రధాన మంత్రి ఎల్లప్పుడూ దృఢంగా ఉంటారు. ఈ దార్శనికతకు మార్గదర్శకత్వం వహించిన ప్రభుత్వం జాతీయ చేనేత దినోత్సవాన్ని జరుపుకోవడం ప్రారంభించింది, మొదటి వేడుకను 2015 ఆగస్టు 7 న నిర్వహించింది. 1905 ఆగస్టు 7న ప్రారంభమైన స్వదేశీ ఉద్యమానికి గుర్తుగా ఈ తేదీని ప్రత్యేకంగా ఎంచుకుని స్వదేశీ పరిశ్రమలను, ముఖ్యంగా చేనేత కార్మికులను ప్రోత్సహిస్తున్నారు.
ఈ ఏడాది 9వ జాతీయ చేనేత దినోత్సవాన్ని నిర్వహిస్తున్నారు. ఈ కార్యక్రమంలో భాగంగా నేషనల్ ఇన్ స్టిట్యూట్ ఆఫ్ ఫ్యాషన్ టెక్నాలజీ  అభివృద్ధి చేసిన టెక్స్ టైల్స్ అండ్ క్రాఫ్ట్స్ రిపాజిటరీ ఇ-పోర్టల్ ను ప్రధాన మంత్రి ప్రారంభించనున్నారు.
ఈ కార్యక్రమంలో 3000 మందికి పైగా చేనేత, ఖాదీ నేత కార్మికులు, చేతివృత్తులవారు, టెక్స్ టైల్, ఎంఎస్ ఎం ఇ రంగాలకు చెందిన భాగస్వాములు పాల్గొంటారు. భారతదేశంలోని హ్యాండ్లూమ్ క్లస్టర్లు, నిఫ్ట్ క్యాంపస్ లు, , వీవర్ సర్వీస్ సెంటర్లు, ఇండియన్ ఇన్స్టిట్యూట్ ఆఫ్ హ్యాండ్లూమ్ టెక్నాలజీ క్యాంపస్ లు, , నేషనల్ హ్యాండ్లూమ్ డెవలప్మెంట్ కార్పొరేషన్, హ్యాండ్లూమ్ ఎక్స్ పోర్ట్ ప్రమోషన్ కౌన్సిల్, కె వి ఐ సి సంస్థలు, వివిధ రాష్ట్ర చేనేత విభాగాలను ఈ కార్యక్రమం ఏకతాటిపైకి తీసుకురానుంది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
దేశవ్యాప్తంగా జాతీయ వాక్సినేషన్ కార్యక్రమంలో 36.48 కోట్ల వాక్సిన్ డోస్లు వేశారు.
ఇండియాలో గత 24 గంటలలో 45,892 కేసులు నమోదయ్యాయి.
ఇండియాలో క్రియాశీల కేసుల సంఖ్య ప్రస్తుతం 4,60,704 .
క్రియాశీల కేసుల సంఖ్య మొత్తం కేసులలో 1.50 శాతం
దేశవ్యాప్తంగా ఇప్పటివరకు మొత్తం కోలుకున్న వారి సంఖ్య 2,98,43,825
గత 24 గంటలలో 44, 291 మంది పేషెంట్లు కోవిడ్ నుంచి కోలుకున్నారు.
రికవరీ రేటు 97.18 శాతానికి పెరిగింది.
వారపు పాజిటివిటీ రేటు 5 శాతం కంటే తక్కువగా ఉంది. ప్రస్తుతం అది 2.37 శాతం
రోజువారి పాజిటివిటి రేటు 2.42 వాతం. వరుసగా 17 వ రోజు ఇది 3 శాతం కంటే తక్కువగా ఉంది.
దేశంలో కోవిడ్ పరీక్షలు గణనీయంగా పెంచడం జరిగింది. ఇప్పటివరకు 42.52 కోట్ల పరీక్షలు నిర్వహించారు.